|  |  |
| --- | --- |
| **Til egenkapitalbeviseierne i SpareBank 1 BV** | Tønsberg, 15. april 2021 |

# Innkalling til valgmøte for egenkapitalbeviseiere i SpareBank 1 BV, torsdag 29. april kl. 1800 (digitalt møte)

SpareBank 1 BV og Sparebanken Telemark har vedtatt å fusjonere, og sammen etablere SpareBank 1 Sørøst-Norge. I den forbindelse skal øvrige egenkapitalbeviseiere i SpareBank 1 BV velge 3 medlemmer til den «nye» bankens representantskap. Med «øvrige» menes alle eiere av egenkapitalbevis i SpareBank 1 BV utenom SpareBank 1 stiftelsen BV og Sparebankstiftelsen Nøtterøy-Tønsberg. Valget gjelder for 4 år. Valgkomitéens innstilling vedlegges innkallingen, og er ellers tilgjengelig på bankens hjemmesider.

Stemmeberettiget er egenkapitalbeviseiere som er registrert i Verdipapirsentralen (VPS) per valgdato. Hvert egenkapitalbevis gir en stemme. Den eller de som får flest stemmer er valgt. I tilfelle av stemmelikhet foretas loddtrekning.

Til behandling foreligger:

Sak 1 Valg av møteleder

Sak 2 Godkjenning av innkalling

Sak 3 Valg av representant til å undertegne protokollen sammen med møteleder

Sak 4 Godkjenning muligheten for benkeforslag på kandidater

Sak 5 Valg av 3 medlemmer til representantskapet i SpareBank 1 Sørøst-Norge, se valgkomitéens innstilling som er vedlagt

På grunn av situasjonen knyttet til Covid-19, herunder retningslinjer fra norske myndigheter om smittevern, vil møtet bli avholdt digitalt med elektronisk stemmegivning.

**For deltakelse i valgmøtet, vises det til vedlagte guide for online deltakelse fra DNB Bank Verdipapirservice, som gir praktisk informasjon om innlogging, avstemming osv.**

Vennlig hilsen  
SpareBank 1 BV

Lars Ole Bjørnsrud

*Sign.*

Representantskapets leder

Vedlegg:

1. Valgkomitéens innstilling
2. Guide for møtedeltakelse